CELEX: 62018TN0745
Language: hr
Date: 2018-12-20 00:00:00
Title: Predmet T-745/18: Tužba podnesena 20. prosinca 2018. – Covestro Deutschland protiv Komisije

4.3.2019   
            
            
               HR
            
            
               Službeni list Europske unije
            
            
               C 82/57
            
         
      Tužba podnesena 20. prosinca 2018. – Covestro Deutschland protiv Komisije
      (Predmet T-745/18)
      (2019/C 82/69)
      Jezik postupka: njemački
      
         Stranke
      
      
         Tužitelj: Covestro Deutschland AG (Leverkusen, Njemačka) (zastupnik: M. Küper, J. Otter, C. Anger i M. Goldberg, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi Odluku Komisije od 28. svibnja 2018. o programu potpore SA.34045 (2013/C) (ex 2012/NN) koji je provela Njemačka za potrošače baznog opterećenja iz članka 19. Stromnetzentgeltverordnung (u daljnjem tekstu: StromNEV), priopćenu pod brojem C(2018) 3166, osobito kvalifikaciju potpunog izuzeća potrošača baznog opterećenja od naknada za upotrebu mreže u godinama 2012. i 2013. kao potpore, utvrđenje njihove nespojivosti s unutarnjim tržištem i nalog povrata od korisnika bez odgađanja primjenom propisa o minimalnom doprinosu u skladu s člankom 19. stavkom 2. drugom rečenicom StromNEV-a iz verzije od 3. rujna 2010., te
               
            
                  —
               
               
                  naloži tuženiku snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe sljedeće tužbene razloge:
      
                  1.
               
               
                  Nerazumno dugo trajanje postupka
                  
                              —
                           
                           
                              U okviru prvog tužbenog razloga navodi se da se trajanjem postupka od 62 mjeseca za više od dva puta prekoračio rok utvrđen u članku 9. stavku 6. Uredbe o državnim potporama (1).
                           
                        
            
                  2.
               
               
                  Izuzeće od naknada za upotrebu mreže nije potpora u skladu s člankom 107. stavkom 1. UFEU-a
                  
                              —
                           
                           
                              U okviru drugog tužbenog razloga ističe se da ne postoji povoljnije postupanje s obzirom na to da zbog stabilizacijskih učinka potrošača baznog opterećenja postoji prikladna naknada. Osim toga, izuzeće nije bilo financirano državnim sredstvima.
                           
                        
            
                  3.
               
               
                  Spojivost s unutarnjim tržištem (obrazloženje, članak 107. stavak 3. UFEU-a)
                  
                              —
                           
                           
                              U okviru trećeg tužbenog razloga ističe se da se potpunim izuzećem potrošača baznog opterećenja uklanja ozbiljan poremećaj u njemačkom gospodarstvu. Osobito energetski intenzivne industrije moraju ostati konkurentne a njihovo preseljenje u inozemstvo biti spriječeno.
                           
                        
            
                  4.
               
               
                  Nezakonitost naloga za povrat
                  
                              —
                           
                           
                              U okviru četvrtog tužbenog razloga navodi se da je povrat minimalnog doprinosa u iznosu od 20 % objavljenih naknada za upotrebu mreže, upućivanjem na verziju članka 19. stavka 2. StromNEV-a primjenjivu do 3. kolovoza 2011., proizvoljan te protivan načelu nediskriminacije.
                           
                        
                              —
                           
                           
                              Nadalje, ističe se da samo utvrđivanje naknada za upotrebu mreže fizičkim putem osigurava poštovanje načela uzročnosti te plaćanje razmjernih i nediskriminirajućih naknada za upotrebu mreže.
                           
                        
                              —
                           
                           
                              Nalog za povrat također povređuje načelo nediskriminacije s obzirom na to da Komisija nije uzela u obzir prijelazne odredbe iz članka 32. stavka 3. StromNEV-a.
                           
                        
                              —
                           
                           
                              Naposljetku, tvrdi se da se potrošači baznog opterećenja i netipični korisnici mreže u smislu članka 19. stavka 2. prve rečenice StromNEV-a bitno razlikuju. Činjenica da obje skupine korisnika mreže, unatoč razlikama, moraju platiti minimalni doprinos u iznosu od 20 % nije objektivno opravdana.
                           
                        
            
         (1)  Uredba Vijeća (EU) 2015/1589 od 13. srpnja 2015. o utvrđivanju detaljnih pravila primjene članka 108. Ugovora o funkcioniranju Europske unije (SL 2015., L 248, str. 9.)